JohanHeinsen/ENO huggingface dataset:
Lolland-Falsters Stifts-Tidende, 1823-08-22
Breve fra Guineakysten melde, at det er lykkedes Engellænderne i Forening med de Jndfødte, i en Træfning total at slaae den mægtige og grusomme Konge af Afhante, der havde truet saavel de engelske som nederlandske og danske Colonier.
Lolland-Falsters Stifts-Tidende, 1823-08-22
Fra Cadix skrives: Efter de Toldbestemmelser, som ere decreterede den 20de Juni, og som skulde staae ved Magt til Aarets Udgang, skulle alle de Udførselsartikler, som hidtil betalte 2 Procent, være ganske toldfrie; de derimod, som hidtil betalte en høiere Afgivt, skulle kun betale det Halve af hvad der for erlagtes.
Lolland-Falsters Stifts-Tidende, 1823-08-22
En Hypochondrist styrtede sig i Vandet, men blev lykkeligviis trukken op igien. Da han var kommet til Befindelse, bragte man ham hen til Præsten, der skulde formane ham til, i Fremtiden at afholde sig fra et saa syndigt Skridt. Har Du da ikke betænkt, min Søn, sagde den Geistlige, "at man lever kun eengang 2 "Jo, jeg har, Deres Velærværdighed, svarede den Ulykkelige: men jeg har tillige betænkt, at man ogsaa kun døer eengang.
Lolland-Falsters Stifts-Tidende, 1823-08-22
Det er mærkeligt, at de til Botany Bay forviste Forbrydere nu ere i Besiddelse af en Ottendedeel af alle de bevilgede Jorder paa Colonien, og at der blandt samme findes Enkelte, der eie en meget stor Formue. En Mr. Redharn har 2600 Aeres Land, Mr. Lord 4365, og Mr. Sammel Terry 1900 Acres. Da denne Mands Historie - hedder det i Edinb. Review - er en Prøve paa det Dynd og Skarn, hvoraf store Familier ofte fremkomme, saa lad Bayen tilkommende Krigere, Lovgivere og Adel erfare, fra hvad og hvem de udsprang. S. Terry blev ført til Colonien, da han var ung. Han blev ansat blandt Troppen af Steenhuggere i Paramata, og hialp med at opføre Fangehuuset. J denne Tidspunct, blev han straffet for Forsømmelse i Pligts opfyldelse, men ved Stræbsomhed i andre Of Henseender blev han sat istand til at oprette en liden Detailhandel, som han fortsatte indtil hans Tjenestetid var udløben. Han gik derpaa til Sidney, hvor han udvidede sine Forretninger og ved Giftermaal forøgede han sin Capital. Han holdt mange Aar Vertshuus og en Høkerbod, hvortil de ringere Colonister tyede fra Landet, og hvor de, efter at have beruset sig med stærke Drikke, undertegnede Obligationer og Gjældsforskrivninger, der altid bleve tilbørligen inddrevne. Ved disse Midler og ved virksom Anvendelse af de almindelige Konster til at snyde de enfoldige og ringe Folk, blev Sammel Terry istand til at samle sig en stor Capital og en Mængde Jorder i Ny-Sydvales.
Lolland-Falsters Stifts-Tidende, 1823-08-22
Ved den Reguleren, Magistraten i Sidney, indførte, ophørte han med at sælge spirituse Drikke, og er nu i Sidney bleven een af de første Speculanter i Handelen med Klæder. Nyligen har han opført en Vandmølle i de moradsige Sletter mellem denne Bye og Botany Bay, men som ikke vil lykkes. Af de 1900 Aeres Land, han besidder, er kun 140 endnu ubetalte. Han eier af Horngvæg 1450 Høveder og 3,800 Faar.
Lolland-Falsters Stifts-Tidende, 1823-08-22
Genua, 28 Juli. De spanske Kapere vedblive at krydse ved vore Kyster, og synes undertiden at overskride den Tilladelse, som deres Kaperbreve give dem. Den sardiniske Regjering har derfor ved en Bekjendtgjørelse aldeles formeent Kapere under nogetsomhelst Paaskud at anløbe sardiniske Havne eller Ankerpladse; i Tilfælde, de dog gjøre det, skal Skibet strax lægges under Sequester og aftakles, og Mandskabet arresteres.
Lolland-Falsters Stifts-Tidende, 1823-08-22
Jndenlandsk.
Lolland-Falsters Stifts-Tidende, 1823-08-22
(Af Udgiveren.)¬ J disse Dage er ved Døden afgaaet Oldingen Jørgen Viller i Ringsebølle, forhen Skipper i Rødbye, i en Alder af 95. Aar. Han kunde lige til sin Død see at læse og skrive uden Briller, spadsere til Rødbye, samt forrette et og andet Arbeide.
Lolland-Falsters Stifts-Tidende, 1823-08-22
Den hidtil i Stege arresterede Person, Jens Larsen, omtrent 22 Aar gammel, som siden 4de Marti dette Aar, som mistænkt for at have skudt sin Stiffader, Gaardmand Jens Nielsen Astrup af Frenderup, har været belagt med stræng Arrest, tilstod endelig den 11te dennes, ene at være Gierningsmanden til denne skrækkelige Udaad. Han har foregivet, at Grunden til denne Handling, til hvis Udførelse han, over 2 Aar, ei for havde funden Leilighed, var ene den simple – at Gaardens Jorder, som efter Morderens Formening bleve slet drevne, ved hans Bestyrelse ville have vundet betydeligere. Benævnte Uhyre har i sin Arrest Torsdagen den 14de d. M., om Formiddagen, funden Leilighed, ved Hjelp af et Halstørklæde, at hænge sig, og blev den 18de bortkjørt i en Slæde, for at ned graves, hvor Gierningen skeete (i Frenderup, ledsaget af en Skorsteensfejer og nok en Person omtrent af samme Rang. – Hans Velærværdighed Herr Pastor Pontoppidans udmærkede og høitidelige Prædiken i Søndags d. 17de, der ene gik ud paa at skildre Efterverdenen Forbryderens grusomme Handling, gjorde, idet Forbrydelsen var begaaet i hans Sogn, i Særdeleshed stor Effect hos den tilstædeværende Menighed.
Lolland-Falsters Stifts-Tidende, 1823-08-22
Torsdagen den 14de d. M., om Aftenen, opkom i et heftigt Tordenveir Jld i det Vesten for Kjøbm. Tiedemanns Gaard i Stege beliggende Huus, tilhørende Værtshuusholder Hans Pedersen Fix, som efter al Sandsynlighed er bevirket ved Lynild, da det lynede meget stærkt. Jlden blev dog, ved Brandfolkets hurtige Hielp, temmelig snart slukket, saaledes at ikkun den nordre Længde blev tilintetgjort.
Lolland-Falsters Stifts-Tidende, 1823-08-22
Ved den forhen skeete Anmeldelse om Hs. Majestæt Kongens Afreise fra Eckernførde til Kjøbenhavn, idet Allerhøistsamme passe tede forbi Gaabense Færgested, fortjener det at anmærkes, at det, ved Skydningen fra sidstnævnte Sted, baade ved Ud- og Hjemreisen, forbrugte Krudt og Kanoner har Hr. Kammerraad Smith paa Corselitze, paa Fideicommissets Regning, havt den Godhed, at levere.
Lolland-Falsters Stifts-Tidende, 1823-08-22
Ved Landsoverretten i Viborg er Erich Jensen Brønding af Horsens Arrest, der tiltales for begaaet Mordbrand, dømt til at have sin Hals forgjort, derefter steiles, bøde 40 Lod Sølv og sin Boelslod til Kongen, samt udrede Actions-Omkostningerne.
Lolland-Falsters Stifts-Tidende, 1823-08-22
J Kjøbenhavn vil man vide, at vor Regiering har erkjendt Regentskabet i Madrid, og som Følge deraf ere Assurancepræmierne paa Varer fra og til Marseille, Genua, Livorno, Malaga Cadix a. steget til 10,12 indtil 16 Procent, til Kanalen fordres 6 Procent.
Lolland-Falsters Stifts-Tidende, 1823-08-22
Den 6te d. M. mistede Thisted Kjøbstæd en brav Kunstner i den unge Christen Knackergaard, der var uddannet i den talentfulde Blikfabrikant Hr. Meyers Værksted i Aalborg. Han arbeidede nemlig med Uhrskivernes Opsættelse paa Thisted Kirkes Taarn, og som han opheisede den tredie Skive gled Stilladset, der var anbragt under ham, saaledes at han tilligemed Uhrskiven nedstyrtede til Jorden, hvilket pludselige og ulykkelige Fald havde, uagtet alle anvendte Redningsmidler, Kunstnerens Død efter 4 Timers Forløb, til Følge.
Lolland-Falsters Stifts-Tidende, 1823-08-22
J Nykjøbing paa Morsøe blev for nogle Dage siden (ligesom i Fjor i Tydskland) skudt en Stork, i hvis Hud sad en Piil af 1 1/2 Alens Længde af et ubekjendt særdeles haardt Rør. Pilen, hvis øverste Ende har et Jnd snit til Buestrængen, men i Spidsen er splintet og afbrækket, saa man ei kan see, om den har været beslaaet med Jern eller ikke, agter man at seende til en Naturkyndig i Kjøbenhavn, da Vished om, hvor det Rør, hvoraf den er staaren, voxer, muelig vilde de til Kunskab om Storkens Vinter-Opholdsted.
Lolland-Falsters Stifts-Tidende, 1823-08-22
Endnu vedblive alle Artikler at dale i Prisen i Kjøbenhavn.
Lolland-Falsters Stifts-Tidende, 1823-08-22
Fra 10de til 20de August ere følgende Reisende passerede Beltet imellem Sjælland. og Falster: Til Sjælland. Forvalter Nielsen, Disciplerne Ehrenreich og Meding, Tobaksfabriqveur Bech med Familie, Adjunct Berg, Kjøbmand Bergstrøm, Fuldmægtig Smith, Madame Lund, Jfr. Ulrich, Professor og Ridder Ramus med Brodersøn, Studenterne Stampe og Schou, Grevinde Reventlow, Cancellieraad Boeck med Familie, Mad. Maack, Cancellieraad Colbiørnsen, Skibsbygmester Bonnesen, Postskriver Schyth, Jomfruerne Weyrodt, J. Købke og E. Købke, og Discipel Jacobsen. Til Falster. Kjøbm. W. D. Knuht, Adjunct Berg, Fuldm. Smith, Kjøbm. Bergstrøm, Kammerjunker Wedel, Kammerjunker Benzon, Frue Flindt, Capitain Hornbeck med Søn, Hs. H. Hr. Baron Thott med Familie og Følge.
Lolland-Falsters Stifts-Tidende, 1823-08-22
Den 19 August solgtes Specier paa Kjøbenhavns Børs til 15 Mk. Obligationer (med Renter fra 11te Juni 1823) 78 1/2. Nationalbank-Obligationer (af Laanet d. 2 Febr. 1820) 103 Rbd. r. S. (uden Renter) eller 128 1/2 Rbd. Sedler pr. 100 Rbd. r. S. Norske Sedler 15 1/2 Rbd. pr. 10 Spec. norsk. Svenske Sedler 61 s. Disconto 5 Proc.
Lolland-Falsters Stifts-Tidende, 1823-08-22
Bekjendtgjørelser. Den 20de August sidstafvigte døde Kirkesanger og Skolelarer L. Hansen i Kjøbeløv. J ham tabte hans Efterladte en trofast Ægtefælle og Fader, Districtets Ungdom en fortræffelig Lærer, Undertegnede en redelig Ven. R. Møller.
Lolland-Falsters Stifts-Tidende, 1823-08-22
De, hvis Lodsedler, i min Collection, endnu ikke ere fornyede til 4de Classe, bedes at ville erindre saadant inden August Maaneds Udgang. - Nye Lodsedler kan bekommes for 20 Rbdlr. Sedler Stykket. Giegengack.
Lolland-Falsters Stifts-Tidende, 1823-08-22
En brugt To eller Tre-Etage Kakkelovn ønskes tilkjøbs. Addresse-Contoiret anviser.
Lolland-Falsters Stifts-Tidende, 1823-08-22
Søndagen den 31te August d. A., om Eftermiddagen Kl. 1 slet, bliver (ifølge Planen) foretaget en Skiveskydning paa en holsteensk Eenspændervogn og en sort Hoppe m. v. De Herrer udenbyes Medlemmer, som har paategnet, ville behage at give Møde hos Undertegnede samme Dags Formiddag Kl. 10, for at erholde deres Nummere i Forveien, saa at Skydningen kan fortsættes til bestemt Tid uden Ophold. Nakskov, den 14 August 1823. Chr. Horsens, Gjæstgiver.
Lolland-Falsters Stifts-Tidende, 1823-08-22
Auction. Torsdagen den 28de denne Maaned, om Formiddagen Kl. 11 slet, bliver paa Falster Birks Tinghuus ved Nykjøbing afholdt Auction over Bortforpagtningen af Jagtrettigheden paa Stoubye og Sillestrup Marker, under Nykjøbings Hospitalsgods, paa 10 Aar, efter de Conditioner, som paa Auctionsstedet vorder bekjendtgjorte og forinden ere til Eftersyn paa mit Contoir. Falster Birks Contoir i Nykjøbing, den 18 August 1823. C. G. Krüger.
Lolland-Falsters Stifts-Tidende, 1823-08-22
Onsdagen den 27de dennes, Formiddag Kl. 10, bliver efter foregaaet Execution for idømte Sagsomkostninger holdt offentlig Auction over Smed Anders Nielsens Eiendomshuus i Herritzlev, bestaaende af 6 Fag og en Skyne, med den i Huset værende Bielæggerovn, saavelsom en Smedie paa 3 Fag. Ligeledes bortsælges endeel Ind- og Udboe, samt en Slump Smedeværktøi, hvoriblandt en Ambolt og en Blæsebælg. Auctionen holdes i det bortsælgende Huus. Saxkjøbing, den 16 August 1823. Hartmann.
Lolland-Falsters Stifts-Tidende, 1823-08-22
Til Leie. D. De Jorder i Mariboe Marker, der ere udlagte til mit i Nørregade beliggende Huus, kan strax efter indeværende Aars Høst bekommes. til Leie. Mariboe, den 19 August 1823. C. F. Schultz.
Lolland-Falsters Stifts-Tidende, 1823-08-22
Tilkjøbs. Skaftegaarden, beliggende i Vesterborg Sogn, er underhaanden at faae tilkjøbs, naar man derom henvender sig til Undertegnede. Haulykkegaard, den 13 August 1823. R. H. Grønnegaard.
Lolland-Falsters Stifts-Tidende, 1823-08-26
17de Aargang. Lollands Falsters Stift No. 66.
Lolland-Falsters Stifts-Tidende, 1823-08-26
Kongelig privilegerede. Addresse-Contoirs Efterretninger. som forsendes med Ride-Posten, Tirsdagen den 26de August 1823. Redigeret, trykt og forlagt af Pastor emeritus C. F. Schultz, privilegeret Bogtrykker.
Lolland-Falsters Stifts-Tidende, 1823-08-26
Udenlandsk.
Lolland-Falsters Stifts-Tidende, 1823-08-26
(Af Børsenhalle.)
Lolland-Falsters Stifts-Tidende, 1823-08-26
Krigsskuepladsen. Fra Gibraltar meldes under 19de Juli Den 18de kom en Baad fra Alicante med den Efterretning, at et fransk Corps paa 4000 Mand havde gjort et Angreb paa 2de af Stadens Puncter; men var drevet tilbage af den spanske Besætning, hvorfor de tilsomst maatte tage Flugten og efterlade et betydeligt Antal Døde og Saarede. Spanierne forfulgte dem over 7 Mile og toge adskillige Fanger, Skyts og Bagage. Fra Banza skrives under 23de Juli, at 5000 Mand constitutionelle Tropper under Gen. Valanzat vare indrykkede i Jodas, hvor de havde bestilt 10,000 Rationer; men i det Sted gik de til Jaen, hvorfra de toge Veien til la Guarda. Den 30te f. M. fandt nogle Optøier, Sted ved Madrid, da 300 Mand Constitutionelle nærmede sig til St. Ferdinands og St. Vincents Porten under Empecinado's Commando; men da de franske Ryttere rykke ud, forsvandt de.
Lolland-Falsters Stifts-Tidende, 1823-08-26
J den constitutionelsindede Provinds Cuenca, hvor Empecinado er født, synes han at have megen Jndflydelse paa Guerillernes Bevægelser. Selve Præsterne begynde nu ogsaa at gaae over til det constitutionelle Partie, til stor Tab for den offentlige Gudstjeneste. Quesadas Tropper ere næsten nog ne, og selve Officiererne have ingen Uniformer, men bære et hvidt Baand, om den venstre Arm; de bære ogsaa den røde Cocarde, dog halv hvid, for at gjøre de Franske en Compliment. Den 28de rykkede Empecinado ind i Salamanca. Merino har trukken sig tilbage fra Estramadura til Provindsen Palencia. Den 26de holdt Corunna sig endnu, der maaskee endnu i lang Tid vil blive en haard Nød at knække for de Franske.
Lolland-Falsters Stifts-Tidende, 1823-08-26
Da Hertugen af Angouleme afreiste til Sevilla rasede det skrækkeligste Uveir med Torden, Lynild, Hagel og Regnskyld, som man nogensinde kan forestille sig. General Lieutenant Ricard skal paa ny have opfordret S. Sebastian til at overgive sig. En fransk Overofficier af Afdelingen Curial melder fra Barcelona, at han er indqvarteret i et Huus, tilhørende en constitutionel Landeværns-Oberst, der ved de Franskes Ankomst trak sig tilbage. Hans Kone tjener i Regimentet med ham som Lieutenant, og afgiver daglig Beviis paa sine militaire Talenter; hun skal være meget skjøn. Der er et heelt Compagnie af 52 Fruentimmer, som undertiden kommer nar de franske Linier og see meget krigeriske ud; de bære Casquer og ere bevæbnede med Landser. – Efter en relegraphisk Beretning har Ballesteros underkastet sig og anerkjendt Regenskabet.
Lolland-Falsters Stifts-Tidende, 1823-08-26
Jfølge Skrivelse fra Cadix af 19de Juli hedder det, at Fortificationsjuntaen, der bestaaer af Generaler og Medlemmer af Statsraadet, har aflagt Regjeringen udførlig Beretning. Pladsen er i en frygtelig Forsvarsstand. 3000 Kanoner og Mørsere ere opstillede paa de indre og ydre Værker, Ovne haves til at gløde Kugler, og uhyre Magaziner af Krigsværktøier og Munition. Juntaen stiller flere Summer, som den ikke længer behøver, til Regjeringens Disposition.
Lolland-Falsters Stifts-Tidende, 1823-08-26
Tjenesten ved Skytset skeer afvexlende af Linie-Artilleriet og Nationalmilitz=Eliterne, som bestaaer af de rigeste Kjøbmænd og første Stats-Embedsmænd. De franske Generaler, Vaudcouet og Lallemand, blive ofte spurgte tilraads, selv i Politiken. Den sidstnævnte har en ung Engellænder, der besidder 400,000 Fr. aarlige Jndkomster, til Adjutant.
Lolland-Falsters Stifts-Tidende, 1823-08-26
Fra Marschal Moncey læses i Moniteuren af 13de dennes følgende Beretning: Villafranca, 2 Aug. Monseigneur, Generallientenant Curial indberetter, at Fienden den 30te Juli, om Morgenen Kl. 4, viste sig med omtrent 5000 Mand, 6 Kanoner og 80 Ryttere paa den yderste venstre Fløi af vor Blocade-Linie fra Barcelona; dette Corps gik imod St. Marti, dets høire. Flanke blev dækket af 6 Kanonbaade. Der begyndte en meget levende Gevæhrild fra Havbredden af og indtil Landsbyen Clot. Det 6te lette Jnfanterieregiment og 2 Stykker let Skyts modtog Fienden med den sædvanlige Tapperhed, der tvang ham paa flere Puncter til at gjøre en tilbagegaaende Bevægelse. De 2 Stykker Skyts under Lieutenant Carnot nærmede sig Fienden af Strandvejen paa halv Kanonskuds Distance, og fyrede med fortsat Virkning imod det stendtlige Artillerie og Kanonbaade. J Clot var Gevæhrilden meget levende. Grev Curialmelder mig, at han selv har anført en Bataillon af det 19de Regiment, i Spidsen af hvilken han satte sine Compagnier. Fienden, der saaledes blev taget i Flanken, blev og saa paa dette Punct bragt til Flugt. Vore Tappre forfulgte ham indtil lige under Citadellets Mure, uagtet Karteschilden fra Forte Pio i Fægtningen vedvarede i flere Timer Den i største Uorden tilbagekastede Fiende har havt 12 til 15 Døde og henved 100 Saarede, ja efter Deserteurernes Beretning skal dette Antal endnu være større. Vort Tab bestaaer i 4 Døde og 12 Saarede.
Lolland-Falsters Stifts-Tidende, 1823-08-26
Efter alle Beretninger befinder Mina, hvis Sundhed endnu er meget slet, sig endnu i Barcelona. Jndslutningen af denne Plads fra Landsiden af er fuldstændig. Milans og Llovera, som hurtig gik over Montblanch til Santa Coloma og Col de St. Christina, synes at have rettet deres Marsch imod Leiren for Tarragona eller imod Tarragona selv, saasnart de erfoer vor Bevægelse til Jgualada og Villafranca. Man forsikkrer, at en Deel af Milizen har forladt dem ved Desertion.
Lolland-Falsters Stifts-Tidende, 1823-08-26
Spanien. Tallet paa de i Anledning af Branden Madrid heftede Personer angives til 213.
Lolland-Falsters Stifts-Tidende, 1823-08-26
J Saragossa findes nu næsten intet uden lutter Munke og Banditer, hvilke Sidste have havt den Frækhed at bede Commandanten om at maatte plyndre de Constitutionelle blot i 3 Dage; men fik til Svar, at de Franske aldrig vilde tillade slige Extesser. J Valencia gaaer det ikke bedre, hvorfor 3000 Familier have maattet forlade Staden og vanke omkring i Landet. J Cordova lægger Folket ogsaa sin Hengivenhed mod Kongen for Dagen, ved at nedsable de Constitutionelle. Dengang Bessieres igjen lod Constitutionsstenen omstyrte i Tarazona, blev paa hans Befaling flere Jndvaanere skudte, hvorpaa de constitutionelle Frivillige fra Cuenza, til Giengield, dræbte de Servile i Omegnen af Jonqvera.
Lolland-Falsters Stifts-Tidende, 1823-08-26
Jndvaanerne i Betanzos (Qvirogas Fødebye) vare saa gridske med at nedrive Constitutionsstenen, at de i Mangel af andet Værktøi brugte Reglene til at udkradse Jndskrifterne.
Lolland-Falsters Stifts-Tidende, 1823-08-26
Hs. Maj. Kongen befinder sig fuldkommen vel, men forlader ikke Toldpaladset. Dronningen har - ved hendes Krampe meget godt af Søluften. Moreno Guerro og Romero Alpuente ere gangne til Gibraltar, fortrydelige over de Ubehageligheder, som de maatte lide af Ministerne.
Lolland-Falsters Stifts-Tidende, 1823-08-26
Engelland.
Lolland-Falsters Stifts-Tidende, 1823-08-26
Over Madrid meldes fra London, at Ouvrard har forstrakt Regentskabet med 3 1/2 Millioner Franker, som kom det ret tilpas.
Lolland-Falsters Stifts-Tidende, 1823-08-26
Ligeledes har den russiske Gesandt tilbudt, det russiske Tropper, hvis det behøvede dem. – Man paastaaer i London, at S. R. Wilson har sendt Oberst Robinson til Morillo, for, om muligt, at fornye den gamle Forbindelse, der tilforn har funden Sted imellem dem. Wilson vil blive i Galitien, saalænge han kan stifte nogen Nytte der; i modsat Fald vil han, om det behøves, begive sig til Cadix. - Morgenkrøniken, der allerførst blev udgivet af en Jas Perry Esgr, er i denne Tid kjøbt for 40,000 Pd. St.
Lolland-Falsters Stifts-Tidende, 1823-08-26
Tyrkiet. Fra Semlin meldes af 21de Juli, at en skrækkelig Jldebrand atter har raset i Constantinopel. Der udbrød nemlig Natten til den 18de en Jldebrand i Tøihuset, der forvandlede henimod 3000 Huse til en Askehob; den samme Skjæbne havde de ved Tøihuset beliggende Huse. 2de Linieskibe og 3 Fregatter gik i Løbet. Det ene Linieskib var paa 80 Kanoner. Man mener, at det Hele er Grækernes Værk.
Lolland-Falsters Stifts-Tidende, 1823-08-26
Fra Livorno skrives under 26de Juli. Lord Byron er den 22de dennes ankommen hertil paa den engelske Brig Hercules, og den 23de afseilet til Zante. Han gaaer ligetil Pelopones, ledsaget af flere Grækere og nogle engelske Officierer. Han har medtaget Krigsforraad og omtrent 70,000 spanske Dalere til Hellenerne. – Man gjentager i Breve fra Corfu af 13de dennes Efterretningerne om et stort Nederlag, som er bibragt Tyrkerne paa Fastlandet. 5000 Mand som Capudan Pascha havde landsat ved Karysto, skulle have været bestemte til at falde de ved Termopylerne staaende Grækere i Ryggen, og saaledes fra den modsatte Side understøtte den fra Larissa kommende Seras kiers Angreb. Men Flaaden fra Patra var kommen der imellem, og havde i en Fægtning med de til Troppernes Oversættelse fra Eubog til Fastlandet bestemte tyrkiske Skibe slaget disse, hvorpaa ogsaa selve de landede Tropper vare tilintetgjorte paa Øen. Ved denne Efterretning skulde den tyrkiske Flaade, som laa i Bugten ved Patra, i største Hast være afseilet til Africa.
Lolland-Falsters Stifts-Tidende, 1823-08-26
Om Storadmiralens Søetog veed man endnu ikke noget Bestemt. Det hedder, at den tyrkiske Flaade havde atter forladt det joniske Hav, saa snart den havde klaret Bug ten ved Patras og var afseilet til Candia, hvor de ventede den ægyptiske Flaade, og en nye Afdeling af Barbareskernes Flaade, skulde støde til den. Den i Archipel tilbageblevne Afdeling af den tyrkiske Flaade, skal have havt en Fægtning med Grækerne. J Kalamata hedte det, at 2de tyrkiske Corpser, der skulde trænge frem fra Negroponte og Thessalien, vare ganske og aldeles slagne.
Lolland-Falsters Stifts-Tidende, 1823-08-26
America. Breve fra Bahia indtil 16de Juni melde, at der var ankommen meget Tilførsel af Levnetsmidler, at General Madeira havde skreven til Portugal om videre Jnstructioner, og at man aldeles ikke tvivlede paa, at han jo nok vilde kunne holde sig længe. Flaaden var igjen løbet ind. Cochranes var reduceret til eet Linieskib og een Fregat, da han ikke kunde forlade sig paa de Matroser, som vare fornødne til at beholde flere Skibe. Cochrane var seilet mod Vesten; Blokaden, for Bahia var ophævet, og den portugisiske Flaade i bedste Tilstand i Havnen. Gen. Labatour med de beleirede Brasilianere forholdt sig rolig og foretog intet.
Lolland-Falsters Stifts-Tidende, 1823-08-26
Nederlandene. Ved en Tillægs-Artikel til Overeenskomsten med Storbrittannien om Slavehandelens Afskaffelse er endnu fastsat, at det skal være Grund nok til at condemmere et Skib, naar det fører Lænker, usædvanlig mange Vand tønder, store Kobberkjedler, eller andre ubedragelige Kiendetegn paa, at det er bestemt til at transportere Slaver.
Lolland-Falsters Stifts-Tidende, 1823-08-26
Adskilligt. Den 12te August kom der Jldløs i Finantshotellet i Brussel. Endeel af den venstre Fløi og det hele Tag blev meget medtaget. – Bemeldte Bygning er bleven opført af Carl den 5tes Mininister, og Poilip den 2dens, Cardinal v. Granvelle. Om Morgenen fandt man Hotellets Concierge død paa Gaden. Det hedder, at han, formedelst Kassemangel, havde seet sig nødt til at gjøre dette fortvivlede Skridt og at indtage Rottekrudt.
Lolland-Falsters Stifts-Tidende, 1823-08-26
J Hamborg vedblive Kornvarer at være uden Søgning, især falde Priserne paa Rug og Havre. Af Rapseed er Tilførselen kun ubetydelig. Sukker har i de sidste Dage funden rask Afsætning; Priserne ere stegne; ogsaa Caffe søges, dog til lavere Priser.
Lolland-Falsters Stifts-Tidende, 1823-08-26
J Hayti er der lagt saa høi en Udførsels told paa Mahognitræ, at det næsten kan agtes ligt et Forbud.
Lolland-Falsters Stifts-Tidende, 1823-08-26
De franske Blade tages dygtig i Skole, fordi de lade Fyrsten af Hohenlohe igjen begynde sine Mirakeleurer i Forening med Mikkel Martin, uagtet den Første for Tiden opholder sig i Ungarn og den Sidste ikke langt fra Würtzburg. Med den gamle Paves Sundhedstilstand. bliver det den ene Dag bedre end den anden London, 12 August. Haabet om at Havnene skulle vorde aabnede for Jndførsel af Havre, aftager; dog er Prisen stegen 2 Shl.; derimod er Hveden falden paa Grund af den stærke Tilførsel. Rapsed finder rask Afsætning til 2728 Pund Sterl. Efterretningerne og Humlens Tilstand vedblive at være slette, skulde Veirliget ikke snart forandre sig, saa vil denne Artikel stige betydeligt. Med Sukker er Omsætningen levende, men uden Forandring i Priserne.
Lolland-Falsters Stifts-Tidende, 1823-08-26
Jndenlandsk.